India Australia Series
గెలుపుపై రెండు జట్ల ధీమా
భారత్‌-ఆస్ట్రేలియా జట్ల మధ్య ఐదు వన్డేల సిరీస్‌లో భాగంగా ఆదివారం జరగనున్న తొలి వన్డేకి ఈనెల 17న తొలి వన్డే జరగనుంది. రెండు జట్టు ఈసిరీస్‌ కోసం ముమ్మరంగా ప్రాక్టీస్‌ కొనసాగుతున్నాయి. రెండు జట్లకు ప్రధాన బ్యాట్స్‌మెన్లు దూరమ య్యారు. దీంతో రెండు జట్లకు ఎదురుదెబ్బ తగిలినట్లయింది. ఈసిరీస్‌లో తొలి మూడు వన్డే లకు భారత ఓపెనర్‌ శిఖర్‌ ధావన్‌ దూరమ య్యాడు. గెలుపై రెండు జట్లు క్రికెటర్లు ధీమా తోనే ఉన్నారు. ఆసీస్‌తో జరిగే తొలి మూడు వన్డేలకు కోసం ప్రకటించిన జట్టులో ధావన్‌ చోటు దక్కించుకున్న సంగతి తెలిసిందే. ధావన్‌ భార్య అయేషాముఖర్జీ అనారోగ్యంతో బాధప డుతూ చికిత్స పొందుతోంది.
ఇలాంటి సమ యంలో ఆమె పక్కనే ఉండాలని భావించిన ధావన్‌ తొలి మూడు వన్డేల నుంచి తనని తప్పించాల్సిందిగా బిసిసిఐని కోరాడు. ఇందుకు బిసిసిఐ కూడా ఒప్పుకోవడంతో ఆసీస్‌తో తొలి మూడువన్డేలకు ధావన్‌దూరంకావాల్సి వచ్చింది. శ్రీలంక పర్యటనలో అద్భుత ప్రదర్శన చేసిన ధావన్‌పై భారత్‌ అభిమానులతో పాటు జట్టు మేనేజ్‌మెంట్‌ ఆశలు పెట్టుకున్న తరుణంలో అతను బైదొలగడం టీమిండియాను ఆందోళనలో పడేసింది. అయితే,ఆస్ట్రేలియా జట్టులో హిట్టర్‌ అరోన్‌ ఫించ్‌ తొలివన్డేకి దూరమవనున్నట్లు తెలు స్తోంది. చెపాక్‌ స్టేడియంలో ప్రాక్టీస్‌చేస్తూ అరోన్‌ ఫించ్‌ గాయపడ్డాడు. అతని చీలమండలానికి గాయమవడంతో అప్పటినుంచి ఈ హిట్టర్‌ ప్రాక్టీస్‌ సెషన్‌కి దూరంగా ఉంటున్నాడు. ఫించ్‌దూరమైతే ట్రావిస్‌ హెడ్‌కు ఛాన్స్‌… తొలి వన్డే సమయానికి అరోన్‌ ఫించ్‌ ఫిట్‌నెస్‌ సాధించలేకపోతే…అతనిస్థానంలోయువ బ్యాట్స్‌ మెన్‌ ట్రావిస్‌ హెడ్‌కి అవకాశం దక్కనుంది. ఈ యువ బ్యాట్స్‌మెన్‌ ఇటీవల మైదానంలో మెరు పులు మెరిపిస్తూ ఆస్ట్రేలియా జట్టులో సుస్థిర స్థానం కోసం ప్రయత్నిస్తున్నాడు.గురువారం మీడియాతో మాట్లాడుతూ తనకి జట్టులో స్థానం కచ్చితంగా ట్రావిస్‌ హెడ్‌ ధీమా వ్యక్తం చేశాడు.
చెపాక్‌ వన్డేలో నాకు చోటు ఖాయంగా కనిపి స్తోంది. నాకిష్టమైన నాలుగో స్థానంలో నేను బ్యాటింగ్‌ చేయబోతున్నా అంటూ ట్రావిన్‌ వెల్లడించాడు. అంతేకాకుండా మ్యాచ్‌లో తమ జట్టు ఫీల్డర్లు క్రియాశీలక పాత్ర పోషించనున్నట్లు ధీమా వ్యక్తం చేశారు. మ్యాచ్‌లో ఫీల్డింగ్‌ జట్టుని గెలిపించగలదు. అలానే ఓటమిపాలు చేయగ లదు. ఆస్ట్రేలియా జట్టులో అత్యుత్తమ ఫీల్డర్లు ఉన్నారు. ఒత్తిడి సమయంలోనూ ఎలాంటి తప్పి దాలు చేయకుండా వారు ఫీల్డింగ్‌ చేయగలరు. నేను ఇప్పటికే ఫీల్డింగ్‌తో మ్యాచ్‌లు గెలిపించిన ఫీల్డర్లు మా జట్టులో చూశాను. టాప్‌ ఆర్డర్‌లో బ్యాటింగ్‌ చేసే ఛాన్స్‌ మళ్లీ వచ్చినందుకు చాలా ఉత్సాహంగా ఉన్నాను. ఎప్పటిలాగే ఈ సిరీస్‌ లోనూ నాలుగో స్థానంలో బ్యాటింగ్‌కు దిగు తాను అని ట్రావిస్‌హెడ్‌ వెల్లడించారు. అయితే, ఆస్ట్రేలియా తాత్కాలిక కోచ్‌ డేవిడ్‌ సైతం అరోన్‌ ఫించ్‌ ఆడకపోతే…అతని స్థానంలో ట్రావిస్‌ని ఆడిస్తామని స్పష్టం చేశాడు.
భారత్‌ సిరీస్‌ గెలుస్తుంది కానీ…క్లీన్‌స్వీప్‌ చేయలేదు : గంగూలీ
శ్రీలంకను ఓడించినట్లుగా ఆస్ట్రేలియాను 5-0తో క్లీనస్వీప్‌ చేయలేదు కానీ, కోహ్లీ నేతృత్వంలోని టీమిండియానే వన్డే సిరీస్‌ను నెగ్గుతుందని భారత మాజీ కెప్టెన్‌ సౌరవ్‌ గంగూలీ అభిప్రాయపడ్డారు. స్వదేశంలో భారత్‌ కఠినమైన ప్రత్యర్థి అయితే ఆస్ట్రేలియా జట్టు కూడా పటిష్టంగా ఉందని గంగూలీ పేర్కొన్నాడు. స్వదేశంలో భారత్‌ను ఓడించడం చాలా కష్టమన్నారు. ఇక టీమిండియా సెలెక్టర్లు అమలు చేస్తున్న రొటేషన్‌ పద్ధతిపై కూడా గంగూలీ స్పందించాడు. రొటేషన్‌ పద్ధతి మంచిదేనని…ప్రతి యువ ఆటగాడిని పరీక్షించడం…భారత ప్రపంచ కప్‌ కోసం అత్యుత్తమ జట్టుని ఎంపిక చేసేందుకు ఇది మేలు చేస్తుందని గంగూలీ తెలిపాడు. టీమిండియా వెటరన్‌ బ్యాట్స్‌మెన్‌ యువరాజ్‌ సింగ్‌ కథ ముగిసిపోలేదని, పునరాగమనానికి అవకాశం ఉందని తెలిపాడు.
కోహ్లీని బౌన్సర్లతో రెచ్చగొట్టండి : గిలెస్పీ
భారత్‌తో సిరీస్‌లో టీమిండియా కెప్టెన్‌ విరాట్‌ కోహ్లీని మాటలతో రెచ్చగొట్టవద్దని ఆసీస్‌ మాజీ క్రికెటర్‌ జాసన్‌ గెలెస్పీ ఆ జట్టు ఆటగాళ్లకు సూచించాడు. గురువారం ఆయన మీడియాతో మాట్లాడాడు. మ్యాచ్‌లో కోహ్లీపై స్లెడ్జింగ్‌కు దిగితే అతను బౌలర్లపై దూకుడు పెంచుతాడని, అలా కాకుండా వరుసగా బౌన్సర్లు విసిరి అతను క్రీజులో వెనక్కి తగ్గేలా చేయాలని ఆసీస్‌ బౌలర్లకు గిలెస్పీ సూచించాడు. వరుస విజ యాలతో జోరు మీదున్న కోహ్లీసేనకు ప్రస్తుత ఆసీస్‌ జట్టు అడ్డుకట్ట వేస్తుందని భావిస్తున్నాను.
కోహ్లీ అసాధారణ ఆటగాడు. పవర్‌ప్లేలో పరుగులు రాబట్టడంలో కోహ్లీది ప్రత్యేక స్థానం అని అన్నాడు. ఎట్టిపరిస్థ్థితుల్లోనూ కోహ్లీతో స్లెడ్జ్‌ చేయొద్దు. కోహ్లీతో ఆసీస్‌ ఆటగాళ్లు మాటల యుద్ధానికి దిగుతారని అనుకోవడం లేదన్నారు. పరుగులు రాబట్టకుండా చూసుకోండి. పరుగులు సాధించే క్రమంలో కోహ్లీ తప్పు చేయొచ్చు.
అతనితో వాగ్వాదానికి దిగకుండా బౌలింగ్‌తోనే కవ్వించే యత్నం చేయండి. అంతేకాకుండా కోహ్లీని ఎలా అవుట్‌ఛేయాలో కూడా ఆసీస్‌ బౌలర్లకు గిలెస్పీ వివరించాడు. తొలి పవర్‌ప్లే తర్వాత ఫీల్డర్లు కాస్త దూరంగా జరుగుతారు. అప్పుడు కోహ్లీ స్వేచ్ఛగా బ్యాటింగ్‌ చేయగలడు. ఆసమయంలో బౌలయ్లి అతడిపై వరుస బౌన్సర్ల ద్వారా ఒత్తిడి పెంచాలి. ఈక్రమంలో అతడు క్రీజు బయిటకు వచ్చి బంతిని ఎదుర్కొనేందుకు ప్రయత్నిస్తాడు. అప్పుడే తెలివిగా బౌలింగ్‌ చేయాలి. ఆన్‌సైడ్‌లో ఇద్దరు ఫీల్డర్లను ఉంచాలి. అప్పుడు కోహ్లీ తప్పక దొరుకుతాడని గిలెస్పీ వివరించాడు.